Špecifikácia predmetu zákazky
pre zákazku s názvom:

Spracovanie Územného plánu zóny Košická Nová Ves – Zmeny a doplnky 2015 (ďalej len ZaD.)

Určenie špecifického účelu použitia ZaD
- účelom ZaD je na základe zmien a doplnkov Územného Plánu HSA Košice ( ďalej len ÚPN HSA) a evidovaných investičných podnetov spodrobniť návrh v Územnom pláne zóny Košická nová Ves.

Určenie hlavných cieľov riešenia ZaD
- návrh zástavby v území v riešených lokalitách v súlade s funkčným využitím plôch podľa
  Územného plánu hospodársko–sídelnej aglomerácie Košice
- návrh a úprava regulatívov pre funkčné a priestorové využitie pozemkov s ohľadom 
   na investičné zámery

Zoznam lokalít s vymedzením riešeného územia:
•	Lokalita Herlianska – ČSPH - územie sa nachádza v južnej časti MČ KNV, východne od ulice Herlianska, v území platným územným plánom hospodársko – sídelnej aglomerácie Košice špecifikovanom ako návrh a rezerva pre plochy mestského a nadmestského občianskeho vybavenia v rámci nástupnej zóny Košíc – predmetom je preklopenie rezervy na návrh. Keďže toto územie sa nachádza v exponovanej polohe a je v súčasnosti predmetom záujmu viacerých investorov, je nutné rozvoj územia vzájomne koordinovať a presne zadefinovať podmienky jeho využitia, spresniť jeho urbanistické možnosti a limity v nadväznosti na spádové územie a vzájomne  zosúladiť s už plánovanými a realizovanými.(Serpentin, Panoráma) ( viď obrázok č.1 tejto prílohy )
•	Lokalita Herlianska – Východ - územie sa nachádza v severo - východnej časti MČ KNV na výstupe z obce južne od komunikácie Herlianska z juhozápadu čiastočne ohraničenom ulicou Agátová a v zmysle Územného plánu hospodársko – sídelnej aglomerácie Košice je špecifikované ako rezervné výhľadové plochy zariadení výroby, skladov a stavebnej výroby, mestského a nadmestského občianskeho vybavenia, verejnej zelene a komunikácií – predmetom je zmena funkcie a  preklopenie rezervy na návrh a nová organizácia územia v nadväznosti na širšie územie, návrh dopravného riešenia a technickej infraštruktúry. ( viď obrázok č.2 tejto prílohy )
•	Zosúladenie grafiky územnej rezervy s funkciami ÚPN HSA ( viď obrázok č.3 tejto prílohy )

Zhodnotenie požiadaviek vyplývajúcich z územnoplánovacej dokumentácie
- rešpektovať UPN HSA Košice v platnom znení zmien a doplnkov
- zohľadniť MÚSES, výkres zosuvných lokalít a nezáväzné územnoplánovacie dokumentácie, Urbanistická štúdia Výškové zónovanie a Urbanistická štúdia Mestská zeleň

Požiadavky na obsah ZaD
- dokumentácia bude obsahovať textovú a grafickú časť

Požiadavky na rozsah a spôsob spracovania textovej a grafickej časti
Grafická časť:
- výkres č.1 širšie vzťahy ( lokalizácia )						M 1:10 000
- výkres č.2: „Komplexný  urbanistický návrh“	   				M 1:  2 000
   návrh dopravy, priestorovej kompozície, regulatívov spracovaný na podklade katastrálnej
   mapy a výškopisu
- výkres č. 3: „Návrh technickej vybavenosti“					M 1: 2 000
   plyn, voda, kanál, energetika, telekomunikácie
 - výkres č. 4: CO doložka								M 1: 2 000

Textová časť:
	- Sprievodná správa 
	- Regulatívy – záväzná časť

Spracovateľovi budú poskytnuté podklady k spracovaniu ZaD v jpeg formáte:
- aktuálny Územný plán zony Košická Nová Ves
- katastrálna mapa 06/2014 (dwg. formát)
- ortofotomapa 2013
- štúdia Herlianska východ  
- štúdia Herlianska ČSPH
- mapa zosuvov (Štátny geologický ústav Dionýza Štúra)
- mapa relatívnej náchylnosti územia k svahovým zosuvom
- MÚSES – Miestny územný systém ekologickej stability
- UŠ Mestská zeleň
- UŠ Výškové zónovanie